తాతినేని ప్రకాశరావు
తాతినేని ప్రకాశరావు పుట్టింది 1924లో నవంబరు 24. కృష్ణాజిల్లాలోని కపిలేశ్వరపురంలో తండ్రి వీరరాఘవయ్య కాంగ్రెస్‌వాది. అయినా విప్లవ భావాలుండేవి. ప్రకాశరావుని దత్తత తీసుకున్న చిన్న తాత సుబ్బయ్య ఈ కారణంగానే ప్రకాశరావుని తండ్రి వద్దకు పంపేసారట. తండ్రి నుంచి రాజకీయం, విప్లవ భావాలు వారసత్వంగా సంక్రమించాయి. అదనంగా సినిమా ఆసక్తి ఏర్పడింది. టూరింగ్‌ టాకీస్‌లో ఉచితంగా సినిమాలు చూసే అవకాశం కలిగించుకున్నారు చిన్న తనంలోనే. విద్యార్థిగా వుంటూనే రాజకీయాలు వేపు ఆసక్తి చూపడంతో గొడవలు రావడం కూడా ఎక్కువయింది. తను ఉచితంగా సినిమా చూసే టూరింగ్‌ టాకీస్‌లో అసిస్టెంట్‌ ఆపరేటర్‌ వుద్యోగం సంపాదించుకున్నారు. అదీ వదిలేయాల్సి వచ్చింది కొంతకాలానికి. ప్రజానాట్యమండలి వేపు, కమ్యూనిస్ట్‌ సిద్ధాంతాలు వేపు ఆకర్షితులయ్యారు తాతినేని ప్రకాశరావు. ప్రజానాట్యమండలి ప్రదర్శించే కళా కార్యక్రమాలను నిర్వహించే పనిలో పడ్డారు.
బొప్పూడి
ఈ గ్రామంలో పేదకుటుంబంలో జన్మించిన శ్రీ తుళ్ళూరి సాంబశివరావు (భం) బుల్లితెర, వెండితెరలపై తన నటనాకౌశలంతో మంచి కళాకారుడిగా పేరు తెచ్చుకున్నారు. ఎన్నో పాత్రలకు జీవం పోసినారు. 2000 సంవత్సరంలో "కాకి సందేశం" అను నాటికలోని తన ప్రదర్శనకు ఉత్తమ హాస్య నటునిగా అప్పటి ముఖ్యమంత్రి శ్రీ నారా చంద్రబాబునాయుడుగారి చేతుల మీదుగా నంది అవార్డు అందుకున్నారు. ప్రస్తుతం ఆయన ఆర్థిక ఇబ్బందుల వలన, భార్య, నలుగురు పిల్లలున్న కుటుంబ పోషణార్ధం, స్వగ్రామంలో జాతీయ రహదారి ప్రక్కన, ఒక చిన్న హోటలు నడుపుతూ బ్రతుకు బండి లాగుచున్నారు. [5]